ΙΣΤΟΡΙΑ Γ΄ ΤΑΞΗΣ ΓΕΝΙΚΟΥ ΛΥΚΕΙΟΥ

(ΟΜΑΔΑ ΠΡΟΣΑΝΑΤΟΛΙΣΜΟΥ ΑΝΘΡΩΠΙΣΤΙΚΩΝ ΣΠΟΥΔΩΝ)

**ΤΡΑΠΕΖΑ ΘΕΜΑΤΩΝ 2022-2023**

**ΚΕΦΑΛΑΙΟ 2**

Α. Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα από τον αριθμό που αντιστοιχεί στην κάθε πρόταση:

1. Οι οπαδοί του αγγλικού κόμματος θεωρούσαν ότι το ελληνικό κράτος θα μπορούσε να έχει ασφαλή σύνορα και χωρίς την υποστήριξη της Αγγλίας.

2. Μετά τη Μικρασιατική καταστροφή τα κόμματα εξακολουθούσαν να προβάλλουν την πολιτική της Μεγάλης Ιδέας.

3. Ο Αλέξανδρος Κουμουνδούρος υποστήριζε τον πολιτικό ρόλο του βασιλιά.

4. Στα μέσα του 1910, οι Κοινωνιολόγοι ίδρυσαν το Λαϊκό Κόμμα με αρχηγό τον Αλέξανδρο Παπαναστασίου.

5. Οι Βενιζελικοί ήταν επιφυλακτικοί με τα μέλη του Λαϊκού κόμματος, φοβούμενοι ότι σε περίπτωση εκλογικής τους ανάδειξης θα επικρατούσαν τα ακραία στοιχεία.

6. Η κορύφωση της δυσπιστίας προς τα κόμματα που προκλήθηκε μετά την ήττα στον ελληνοτουρκικό πόλεμο του 1897, έδωσε την ευκαιρία στον βασιλιά Γεώργιο Α΄ να ασκεί προσωπική πολιτική για περίπου μία δεκαετία.

7. Τα πελατειακά δίκτυα που συγκροτήθηκαν κατά την προεπαναστατική περίοδο ήταν εν μέρει συνέπεια της ελλιπούς προστασίας εκ μέρους της οθωμανικής διοίκησης.

8. Με το «Προσωρινό Πολίτευμα» της Επιδαύρου υιοθετήθηκε ένα συγκεντρωτικό σύστημα διακυβέρνησης του Αγώνα.

9. Στο τελευταίο τέταρτο του 19ου αιώνα τα κόμματα κινητοποιούσαν τους οπαδούς τους με πελατειακές σχέσεις και εξαγορά ψήφων.

10. Ο λαός δεν ανταποκρίθηκε στα μεταρρυθμιστικά αιτήματα του Στρατιωτικού Συνδέσμου.

11. Βασικό πεδίο ανταγωνισμού μεταξύ των δικτύων πατρωνίας κατά την προεπαναστατική περίοδο ήταν η κατάληψη δημοσίων θέσεων.

12. Με τον «Γενικό Οργανισμό της Πελοποννήσου» ο Δημήτριος Υψηλάντης ήθελε να επιβάλει ένα συγκεντρωτικό σύστημα της στρατιωτικής και πολιτικής διοίκησης.

13. Το γαλλικό κόμμα θεωρούσε θεμελιώδεις αρχές του πολιτικού συστήματος τον κοινοβουλευτισμό και τη διάκριση των εξουσιών.

14. Τα ξενικά κόμματα διαφωνούσαν στα οικονομικά ζητήματα, κυρίως σε ό,τι σχετιζόταν με δασμούς και φόρους.

15. Ο Κριμαϊκός πόλεμος επέδρασε θετικά στην εξέλιξη των ξενικών κομμάτων.

16. Το 1844 κατοχυρώθηκε συνταγματικά το δικαίωμα του *συνέρχεσθαι* και *συνεταιρίζεσθαι*.

17. Το Σ.Ε.Κ.Ε. υποστήριζε την παροχή εκλογικού δικαιώματος στις γυναίκες και αναλογικό εκλογικό σύστημα.

18. Ο Αλέξανδρος Μαυροκορδάτος ήταν ηγέτης του αγγλικού κόμματος.

19. Στην Β' Εθνοσυνέλευση του Άστρους συγκροτήθηκαν δύο ισχυρά κόμματα, των προκρίτων και των κλεφτοκαπεταναίων.

20. Στην Πελοπόννησο φορείς της πατρωνίας ήταν οι μεγαλοαρματωλοί.

21. Κατά την περίοδο του Κριμαϊκού πολέμου το αγγλικό και γαλλικό κόμμα έχασαν την εμπιστοσύνη των οπαδών τους.

22. Κατά την προεπαναστατική περίοδο στην Πελοπόννησο αναπτύχθηκαν τέσσερα μεγάλα δίκτυα πατρωνίας.

23. Στα εδάφη της Θεσσαλίας οι τρικουπικοί προσπάθησαν ανεπιτυχώς να λάβουν μέτρα για τη βελτίωση της θέσης των αγροτών.

24. Σύμφωνα με το σύνταγμα του 1844 τα μέλη της Γερουσίας εκλέγονταν από τη Βουλή και διατηρούσαν το αξίωμά τους ισόβια.

25. Η Λέσχη των Φιλελευθέρων ιδρύθηκε στην Αθήνα το 1912.

26. Το δημοψήφισμα της 3ης Νοεμβρίου 1935 έδωσε τέλος στο πολίτευμα της αβασίλευτης δημοκρατίας.

27. Με το γαλλικό κόμμα συμπαρατάχθηκαν μοναχοί και δημόσιοι υπάλληλοι που διορίστηκαν από τον Καποδίστρια και μετά απολύθηκαν.

28. Ο Θεόδωρος Δηλιγιάννης επέκρινε το κοινωνικό κόστος του εκσυγχρονισμού και υποστήριζε ένα κράτος κοινωνικής αλληλεγγύης.

29. Η Λέσχη Φιλελευθέρων ιδρύθηκε στην Αθήνα το 1911.

30. Οι οπαδοί του ρωσικού κόμματος ήταν υπέρ του συντάγματος και εναντίον ενός συγκεντρωτικού συστήματος διακυβέρνησης.

31. Ο Στρατιωτικός Σύνδεσμος διαλύθηκε τον Μάρτιο του 1910 έχοντας πετύχει τις επιδιώξεις του.

32. Το πρώτο εξάμηνο του 1911 ψηφίστηκαν από τη Βουλή 53 τροποποιήσεις μη θεμελιωδών διατάξεων του συντάγματος.

33. Το δημοψήφισμα της 3ης Νοεμβρίου του 1935 έδωσε τέλος στο πολίτευμα της βασιλευόμενης δημοκρατίας με ποσοστό 97,6%.

34. Το Σύνταγμα του 1864 όριζε ως πολίτευμα τη βασιλευομένη δημοκρατία αντί τη συνταγματική μοναρχία.

35. Ο Νικόλαος Πλαστήρας, με την ανοχή του Βενιζέλου, επιχείρησε το 1933 στρατιωτικό κίνημα, σε μια προσπάθεια να εμποδίσει τον σχηματισμό κυβέρνησης από το Λαϊκό Κόμμα.

36. Τα αντιβενιζελικά κόμματα δεν ήθελαν να επιστρέψουν στην προ του 1909 κατάσταση.

37. Το ιδιαίτερο πρόβλημα που έβλεπε το ρωσικό κόμμα στην περίοδο της βαυαροκρατίας ήταν ο αυταρχισμός του καθεστώτος.

38. Με το σύνταγμα του 1864 αναιρέθηκε η ελευθερία του «συνέρχεσθαι και συνεταιρίζεσθαι».

39. Ο Χαρίλαος Τρικούπης στόχευε στη συγκέντρωση και τον έλεγχο των εξουσιών από το κόμμα.

40. Ο Αλέξανδρος Υψηλάντης κατάφερε να γίνει ρυθμιστής της κατάστασης στην Α΄ Εθνοσυνέλευση.

41. Τα αντιμαχόμενα στρατόπεδα που διαμορφώθηκαν το δεύτερο εξάμηνο του 1824 στο πλαίσιο του Β΄ εμφυλίου πολέμου συγκροτήθηκαν με τοπικιστικά κριτήρια.

42. Το δημοψήφισμα της 3ης Νοεμβρίου 1935 έδωσε τέλος στην αβασίλευτη δημοκρατία με ποσοστό 97,6%.

43. Μετά τη μικρασιατική καταστροφή η πλειονότητα των προσφύγων τάχθηκε στο πλευρό του κόμματος των Φιλελευθέρων.

44. Κατά την περίοδο 1928-1933 η βενιζελική κυβέρνηση κατόρθωσε να γεφυρώσει το χάσμα που τη χώριζε από τις αντίπαλες πολιτικές παρατάξεις.

45. Την περίοδο 1923-1928 στηρίγματα των Φιλελευθέρων ήταν οι αστοί επιχειρηματίες, οι πρόσφυγες και οι αγρότες στους οποίους είχε παραχωρηθεί γη.

46. Το γαλλικό κόμμα ονομάστηκε και «εθνικό κόμμα».

47. Με τις 53 τροποποιήσεις που ψηφίστηκαν από τη Βουλή το πρώτο εξάμηνο του 1911 περιορίστηκε η θέση της μοναρχίας.

48. Το ιδιαίτερο πρόβλημα που έβλεπε το ρωσικό κόμμα στην περίοδο της βαυαροκρατίας (1833-1864) ήταν ο αυταρχισμός του καθεστώτος.

49. Οι 337 νόμοι της κυβέρνησης Βενιζέλου (1911) εισήγαγαν μεταρρυθμίσεις που αφορούσαν όλο το φάσμα αποκλειστικά του δημόσιου βίου.

50. Τα πρώτα ελληνικά κόμματα (Αγγλικό, Γαλλικό και Ρωσικό) συμφωνούσαν να στηριχθεί η οικονομία της χώρας στην αγροτική και βιοτεχνική παραγωγή, στο εμπόριο και τη ναυτιλία.

51. Το Σοσιαλιστικό Εργατικό Κόμμα Ελλάδος (Σ.Ε.Κ.Ε.) σχετικά με την εξωτερική πολιτική ζητούσε προσάρτηση εδαφών.

52. Ο Δημήτριος Υψηλάντης το 1821 θέλησε να επιβάλει ένα δικό του «Γενικό Οργανισμό της Στερεάς Ελλάδας».

53. Το κόμμα του Θεόδωρου Δηλιγιάννη υποστήριζε μια ταχεία οικονομική ανάπτυξη.

Β. Να επιλέξετε και να γράψετε τη σωστή απάντηση για κάθε ομάδα από τις ακόλουθες ερωτήσεις:

1. Το σύνταγμα του 1864 όρισε ως πολίτευμα:

α. τη βασιλευόμενη δημοκρατία

β. την απόλυτη μοναρχία

γ. τη συνταγματική μοναρχία

δ. την αβασίλευτη δημοκρατία

2. Οι υποψήφιοι βουλευτές κατά τη δεκαετία του 1880 προέρχονταν από:

α. ανώτερα στρώματα

β. μεσαία στρώματα

γ. κατώτερα στρώματα

δ. ανώτερα και μεσαία στρώματα

3. Τα μέλη του ρωσικού κόμματος:

α. είχαν προοδευτική στάση σε όλες τις επιλογές τους

β. ήταν αντίθετοι με την επιβολή ενός συγκεντρωτικού τρόπου διακυβέρνησης

γ. ήταν υποστηρικτές του κοσμοπολιτισμού

δ. ήταν ξενοφοβικοί και αρνητές του διαφωτισμού και της δυτικής παιδείας.

4. Στο πρώτο σύνταγμα του ανεξάρτητου ελληνικού κράτους:

α. κατοχυρώθηκε, με ελάχιστους περιορισμούς, το δικαίωμα της καθολικής ψηφοφορίας για τους άνδρες

β. κατοχυρώθηκε η μονιμότητα των δημοσίων υπαλλήλων

γ. κατοχυρώθηκε η αρχή της λαϊκής κυριαρχίας

δ. κατοχυρώθηκε το δικαίωμα του συνέρχεσθαι και συνεταιρίζεσθαι

5. Το δημοψήφισμα της 3ης Νοεμβρίου 1935:

α. επανέφερε τη συνταγματική μοναρχία

β. επέβαλε την αβασίλευτη δημοκρατία

γ. επανέφερε τη βασιλευόμενη δημοκρατία

δ. επέβαλε τη δικτατορία

6. Το Κίνημα στο Γουδί (1909) υποστηρίχτηκε με ενθουσιασμό:

α. από τις Μεγάλες Δυνάμεις

β. από τους μεγαλογαιοκτήμονες και τους πλούσιους εμπόρους του παροικιακού Ελληνισμού

γ. από τον Διεθνή Οικονομικό Έλεγχο

δ. από τα επαγγελματικά σωματεία της πρωτεύουσας

7. Μετά την ψήφιση του «Προσωρινού Πολιτεύματος» της Επιδαύρου το 1822 κατόρθωσε να γίνει ρυθμιστής της κατάστασης:

α. ο Θεόδωρος Κολοκοτρώνης

β. ο Αλέξανδρος Υψηλάντης

γ. ο Δημήτριος Υψηλάντης

δ. ο Αλέξανδρος Μαυροκορδάτος

8. Κοινωνική ομάδα που δεν συμμετείχε στην επανάσταση του 1862 με αίτημα την απομάκρυνση του βασιλιά Όθωνα ήταν:

α. οι αξιωματικοί

β. τα άτομα ανώτερων κοινωνικών στρωμάτων

γ. οι εκπρόσωποι της Εκκλησίας

δ. οι άνεργοι απόφοιτοι πανεπιστημίου

9. Ο αρχηγός του αγγλικού κόμματος Αλέξανδρος Μαυροκορδάτος επιζητούσε:

α. τον περιορισμό της κρατικής εξουσίας

β. ατομικές ελευθερίες

γ. αυτοκέφαλη ελληνική εκκλησία

δ. όλα τα παραπάνω

Γ. Να τοποθετήσετε τα ακόλουθα ιστορικά γεγονότα στη σωστή χρονολογική σειρά, αρχίζοντας από το αρχαιότερο και καταλήγοντας στο πιο πρόσφατο:

1) α. Συνθήκη Σεβρών

β. κήρυξη πτώχευσης από τον Χαρίλαο Τρικούπη

γ. Β΄ Εθνοσυνέλευση του Άστρους

δ. επιβολή δικτατορίας Μεταξά

ε. κίνημα στο Γουδί

2) α. Ίδρυση του Σ.Ε.Κ.Ε.

β. Επιβολή της δικτατορίας του Μεταξά

γ. Κίνημα Πλαστήρα.

δ. Κίνημα Κονδύλη.

ε. Ίδρυση Λαϊκού Κόμματος Παπαναστασίου

3) α. Κήρυξη πτώχευσης από τον Χαρίλαο Τρικούπη

β. Κίνημα στο Γουδί

γ. Ίδρυση της κοινοβουλευτικής ομάδας των Ιαπώνων

δ. Ίδρυση του Σοσιαλιστικού Εργατικού Κόμματος Ελλάδος (Σ.Ε.Κ.Ε.)

ε. Πρώτη δημόσια εμφάνιση του Βενιζέλου ως ελλαδίτη πολιτικού

4) α. Διατύπωση της «Μεγάλης Ιδέας» από τον Ιωάννη Κωλέττη

β. Έναρξη εργασιών διάνοιξης της διώρυγας της Κορίνθου

γ. Ίδρυση της Εθνικής Τράπεζας

δ. Διχοτόμηση της δραχμής

ε. Ψήφιση της αρχής της δεδηλωμένης

5) α. Ίδρυση της Εθνικής Τράπεζας

β. Έναρξη εργασιών της γαλλο-ιταλικής εταιρείας Σερπιέρι-Ρου στο Λαύριο

γ. Διατύπωση της Μεγάλης Ιδέας από τον Ιωάννη Κωλέττη

δ. Ψήφιση του Β΄ Συντάγματος του ανεξάρτητου ελληνικού κράτους

ε. Ίδρυση της Τράπεζας της Ελλάδας

6) α. Υπογραφή της Συνθήκης των Σεβρών

β. Κίνημα στο Γουδί

γ. Ίδρυση της Τράπεζας της Ελλάδος

δ. Διάλυση της κοινοβουλευτικής ομάδας των Ιαπώνων

ε. Μετονομασία του Σοσιαλιστικού Εργατικού Κόμματος Ελλάδος (Σ.Ε.Κ.Ε.) σε Κομμουνιστικό Κόμμα Ελλάδος (Κ.Κ.Ε.)

7) α. Ιδιόμορφος δανεισμός της Ελλάδας από την Αγγλία, τη Γαλλία και τις ΗΠΑ

β. Διάλυση της κοινοβουλευτικής ομάδας των Ιαπώνων

γ. Έναρξη της λειτουργίας της Τράπεζας της Ελλάδας

δ. Εγκαθίδρυση του πολιτεύματος της αβασίλευτης δημοκρατίας

ε. Κίνημα στο Γουδί

Δ. Αντιστοιχίσεις

1) Να αντιστοιχίσετε τα στοιχεία της στήλης Α με τα στοιχεία της στήλης Β. Δύο (2) στοιχεία της στήλης Β περισσεύουν**:**

|  |  |
| --- | --- |
| Α | Β |
| 1. Εκδήλωση του Κινήματος στο Γουδί 2. Ίδρυση της Τράπεζας της Ελλάδος 3. Κίνημα του Πλαστήρα για αποτροπή σχηματισμού κυβέρνησης από το Λαϊκό Κόμμα 4. To Σ.Ε.Κ.Ε. μετονομάστηκε σε *Κομμουνιστικό Κόμμα Ελλάδος* 5. Επαναφορά της βασιλείας με δημοψήφισμα | α. 1933  β. 1912  γ. 1924  δ. 1909  ε. 1922  στ. 1927  ζ. 1935 |

2) Να αντιστοιχίσετε τα στοιχεία της στήλης Α με εκείνα της στήλης Β. Ένα στοιχείο της στήλης Β περισσεύει.

|  |  |
| --- | --- |
| Α | Β |
| 1. Νικόλαος Πλαστήρας 2. Παναγής Τσαλδάρης 3. Ελευθέριος Βενιζέλος 4. Γεώργιος Κονδύλης 5. Ιωάννης Μεταξάς | α. στις 10 Οκτωβρίου 1935 επιχείρησε στρατιωτικό κίνημα με στόχο την παλινόρθωση της βασιλείας  β. στις εκλογές της 26ης Ιανουαρίου 1936 έλαβε το 4% των ψήφων  γ. σχημάτισε κυβέρνηση μετά τις εκλογές του 1933  δ. διέλυσε την Εθνοσυνέλευση και προκήρυξε εκλογές για τις 26 Ιανουαρίου 1936  ε. μετά τις εκλογές του 1933 επιχείρησε στρατιωτικό κίνημα  στ. τον Μάρτιο του 1935 προχώρησε σε αποτυχημένο στρατιωτικό κίνημα |

3) Να αντιστοιχίσετε τα στοιχεία της στήλης Α με εκείνα της στήλης Β. Ένα στοιχείο της στήλης Β περισσεύει.

|  |  |
| --- | --- |
| Α | Β |
| 1. Σύνταγμα 1844 2. Σύνταγμα 1864 3. Σύνταγμα Κρητικής Πολιτείας (1899) 4. Σύνταγμα 1911 5. Σύνταγμα 1927 | α. ως πολίτευμα ορίστηκε η αβασίλευτη δημοκρατία  β. διασφάλισε τη μονιμότητα των δημοσίων υπαλλήλων  γ. ως πολίτευμα ορίστηκε η βασιλευόμενη δημοκρατία  δ. προέβλεπε την έκδοση νομίσματος, της κρητικής δραχμής  ε. ως πολίτευμα ορίστηκε η συνταγματική μοναρχία  στ. συντάχθηκε κατά το πρότυπο του συντάγματος του 1864 |

4) Να αντιστοιχίσετε τα στοιχεία της στήλης Α με εκείνα της στήλης Β. Ένα στοιχείο της στήλης Β περισσεύει.

|  |  |
| --- | --- |
| Α | Β |
| 1. Δημήτριος Βούλγαρης 2. Επαμεινώνδας Δεληγιώργης 3. Δημήτριος Γούναρης 4. Κυριακούλης Μαυρομιχάλης 5. Παναγής Τσαλδάρης | α. Λαϊκό Κόμμα  β. Εθνικό Κόμμα  γ. Πεδινοί  δ. Ορεινοί  ε. Ιάπωνες  στ. Εθνικόν Κομιτάτον |